चांदी 76 हजार के पार हुई, साल के आखिर तक 65 हजार तक जा सकता है गोल्ड
Gold-Siler Price Today, Gold, Silver, Sona, Chandi, Gold-Siler Price, 62 हजार के करीब पहुंचा सोना
आज यानी गुरुवार (4 मई) को सर्राफा बाजार में सोने-चांदी की कीमतों में तेजी देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने का दाम 521 रुपए बढ़कर 61,565 रुपए प्रति 10 ग्राम पर पहुंच गया है। वहीं 22 कैरेट सोने की कीमत 56,393 रुपए हो गई है। एक्सपर्ट्स के अनुसार साल के आखिर तक सोना 65 हजार तक जा सकता है।
76 हजार के पार हुई चांदी
IBJA की वेबसाइट के अनुसार आज चांदी की कीमत में आज शानदार तेजी देखने को मिली है। ये 1077 रुपए महंगी होकर 76,359 रुपए प्रति किलोग्राम पर पहुंच गई है। इससे पहले ये 75,282 रुपए पर थी।
इस महीने के 4 दिनों में ही सोना 1,397 रुपए महंगा हुआ
मई महीने के 4 दिनों में ही सोना 1,396 रुपए महंगा हुआ है। अप्रैल महीने के आखिर में सोना 60,168 रुपए प्रति 10 ग्राम पर था जो अब 61,565 रुपए पर पहुंच गया है। वहीं अगर इस साल की बात करें तो 1 जनवरी को ये 54,867 रुपए प्रति 10 ग्राम पर था।
65 हजार तक जा सकता है सोना
IIFL सिक्योरिटीज के वाइस प्रेसिडेंट अनुज गुप्ता कहते हैं कि शेयर बाजार में जारी उतार-चढ़ाव के कारण सोने को सपोर्ट मिल रहा है। इसके चलते इस साल के आखिर तक सोना 65 हजार रुपए प्रति 10 ग्राम तक जा सकता है।
केडिया एडवाइजरी के डायरेक्टर अजय केडिया का अनुमान है कि इस साल चांदी 90 हजार रु./किलो तक जा सकती है। इंडस्ट्रियल डिमांड बढ़ने और सोने की कीमतें ज्यादा होने से भी चांदी की कीमतों में उछाल आ रहा है। सिल्वर ETF आने से चांदी में निवेश के विकल्प बढ़ने का भी असर।